Tungsjangi keel

Tungsjangi keel on mongoli keelkonna lõunarühma kuuluv keel, mida räägivad tungsjangid Hiina Gansu provintsi Linxia Huei autonoomses ringkonnas ja Xinjiangis Ili Kasahhi autonoomses ringkonnas. 

Umbes 500 000 tungsjangist räägib tungsjangi keelt umbes 200 000, ülejäänud on enamasti üle läinud hiina keelele.https://www.ethnologue.com/language/sce/

Tungsjangi keeles on 29 või 28 konsonantfoneemi ja 7 vokaalfoneemi.http://userpage.fu-berlin.de/~corff/im/Sprache/Dongxiang.html Vokaalharmoonia ei ole säilinud. Pikki ja lühikesi vokaale ei eristata. Rõhk langeb enamasti sõna viimasele silbile.

Sõnajärg on SOV, kuid hiina keele mõjul on Linxia ringkonnas hakanud levima ka sõnajärg SVO.Bao, Saren (包萨仁) (2006), 从语言接触看东乡语和临夏话的语序变化 [Sequential Changes in Dongxiang Language and Linxia Dialects from the View of Linguistic Contact], Journal of the Second Northwest University for Nationalities (Social Science Edition)

Tungsjangi keeles on palju hiina laensõnu, kuid ka pärsia, araabia ja turgi laene.

Tungsjangi keelt kasutatakse kirjakeelena vähe, kasutatud on araabia ja ladina kirja. 

Viited

Välislingid

 Corff, Oliver (1996), The Dongxiang Mongols and Their Language.
 Field, Kenneth Lynn (1997), A grammatical overview of Santa Mongolian.
 https://glottolog.org/resource/languoid/id/dong1285

Kategooria:Mongoli keeled
Kategooria:Hiina keeled